BASES DE AXUDAS A COOPERATIVAS AGROGANDEIRAS 2018
ADMINISTRACIÓN LOCAL — Provincial — Deputación Provincial (Subvencións e axudas, 20/03/2018)

A Deputación de Pontevedra, consciente da importancia do movemento cooperativista e o asociacionismo para o desenvolvemento do sector agrogandeiro provincial, establece as axudas a cooperativas e entidades asociativas para financiar melloras nos servizos prestados para o ano 2018, que se rexerán por estas Constitúe o obxecto xeral destas bases definir o conxunto de condicións e o proceso que se seguirá para a concesión de subvencións ás cooperativas da provincia de Pontevedra que outorgue a Deputación, segundo os principios de obxectividade e concorrencia competitiva. Actuacións susceptibles de axuda: As accións que apoien as entidades agrogandeiras en proxectos destinados á recuperación e posta en valor dos recursos agrarios endóxenos de carácter agrícola e gandeiro que teñan como obxecto: a) A comercialización e valorización das producións b) A formación técnica e o asesoramento para o desenvolvemento de proxectos de investigación e innovación tecnolóxica c) A posta en uso das novas tecnoloxías, as enerxías renovables e o aforro enerxético d) Investimentos para mellorar os servizos prestados pola cooperativa: As axudas para maquinaria agrícola non serán compatibles con outras axudas para o mesmo fin. Estas axudas contan cun crédito total de douscentos mil (200.000,00) euros e convócanse con cargo á aplicación orzamentaria 18/410.4120.789.00. A porcentaxe máxima subvencionable será do 50 % do orzamento, sen prexuízo de que sexan compatibles con outras axudas recibidas doutros organismos, e a súa concorrencia en ningún caso pode superar o custo do investimento. Limitacións: Importe do orzamento de gastos da actividade: un máximo de 75.000 € Importe da subvención: un mínimo de 600 € e un máximo de 35.000 € Non serán obxecto de subvención nesta convocatoria as seguintes actividades: a) O importe do IVE non se considerará gasto subvencionable cando sexa susceptible de recuperación ou compensación pola entidade segundo o artículo 31.8 da Lei 38/2003, de 17 de novembro, xeral de subvencións ( LXS) b) Os gastos referidos a investimentos que non se correspondan cos obxectivos da convocatoria c) As actuacións que non teñan como fin a prestación de servizos ás súas socias e socios Poderá solicitar estas axudas calquera cooperativa agrogandeira da provincia de Pontevedra que reúna os seguintes requisitos: a) Estar legalmente constituída b) Desenvolver as súas actividades no ámbito territorial da provincia de Pontevedra As solicitudes formalizaranse nos modelos normalizados, que se facilitarán no Rexistro xeral da Deputación, na súa sede de Vigo ou na páxina web da Deputación (www.depo. gal) e se publicarán con estas bases no Boletín Oficial da Provincia de Pontevedra (BOPPO). Presentarase a seguinte documentación: a) Solicitude debidamente cuberta e asinada pola persoa que preside da cooperativa ou a representante legal b) Copia compulsada da tarxeta de identificación fiscal da cooperativa c) Copia compulsada do DNI da persoa que asina a solicitude ou da representante legal e copia compulsada do acordo no que se lle outorga o poder para actuar d) Copia compulsada dos estatutos da entidade e) Memoria descritiva do investimento que se realice, na que se especifiquen as características técnicas dos equipamentos, obras, estudos técnicos e mobiliario, entre outros. Nas obras presentarase o seu orzamento técnico coas unidades de obra desagregadas e o seu prezo unitario f) Orzamento asinado e detallado da actividade ou investimento para realizar g) Declaración das axudas solicitadas ou obtidas doutras administracións públicas ou entidades persoais para esta finalidade, compromiso de comunicarlle á Deputación as que se soliciten ou obteñan nun futuro e a súa contía en relación ao orzamento total dos investimentos que se realicen h) Certificación orixinal dos datos bancarios ou copia compulsada a nome da entidade peticionaria i) Resumo do balance anual de perdas e ganancias da cooperativa j) Declaración do número de socias e socios da cooperativa k) Relación de persoas que compoñen os órganos reitores da entidade l) Cando o importe do gasto subvencionable supere a contía de corenta mil (40.000,00) euros, no suposto de execución de obras, ou de quince mil (15.000,00) euros, no caso de subministracións de bens de equipo, a entidade beneficiaria deberá solicitar, como mínimo, tres ofertas de diferentes empresas provedoras, con carácter previo á contratación do compromiso para a prestación do servizo ou a entrega do ben, salvo que o gasto se realizase con anterioridade á solicitude da axuda (art.31.3 da LXS). Esta situación deberase acreditar no expediente da subvención concedida m) Declaración responsable da entidade na que figuren os datos das novas persoas empregadas no caso de creación de postos de traballo (gasto non subvencionable, só a efectos de valoración de solicitudes) n) Certificación de estar ao corrente das súas obrigas tributarias estatais e autonómicas e coa Seguridade Social ou o xustificante de autorización de demora o) Declaración de non estar incursa en ningún dos supostos de incapacidade ou incompatibilidade para a percepción de axudas ou subvencións públicas asinada pola persoa representante legal da cooperativa, de acordo co establecido no artigo 13 da LXS p) Compromiso de realizar a actividade ou de adoptar o comportamento que fundamenta a concesión da subvención, conforme o disposto no artigo 14 da LXS q) Compromiso de difundir o financiamento da Deputación e facela constar en todo tipo de información que realice no desenvolvemento da actividade subvencionada As entidades autorizan a institución provincial para que solicite a certificación de estar ao corrente das obrigas tributaria coa Axencia Estatal da Administración Tributaria, coa Axencia Tributaria de Galicia (Atriga) e coa Seguridade Social. Poderán denegar expresamente o consentimento, de acordo co establecido nos artigos 15.4, parágrafo 4, e 18.1. q) da Ordenanza xeral de subvencións da Deputación. A documentación que se presente será orixinal ou copia compulsada. No caso de defecto, erro ou ausencia na presentación da documentación á que se refire esta base ou de incumprimento do previsto no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle á entidade interesada que emende as faltas no prazo máximo de 10 días hábiles, indicando que, se non o fixese, se terá por desistida a súa solicitude, previa resolución que deberá ser ditada nos termos previstos no artigo 21 da LPACAP. Documentación específica por tipo de actuación: a) Para todas as actuacións — Memoria explicativa, que conterá: — Compromiso de manter a adscrición dos bens aos fins que motivaron a concesión da subvención por un prazo mínimo de cinco anos no caso de bens inscribibles nun rexistro público ou de dous anos para o resto de bens inventariables b) No caso de realización de obras — Resumo do orzamento de execución por capítulos ou memoria valorada Na xustificación do gasto, de ser legalmente necesario, requirirase a achega do proxecto técnico — Acreditar a titularidade do ben sobre o que se vai realizar o investimento ou o acordo de cesión, no seu caso — Compromiso de solicitar a licenza ou as autorizacións preceptivas — No caso de que as obras superen os 50.000 € presentarase unha reportaxe fotográfica do estado actual, segundo o establecido no artigo 15.5 da Ordenanza xeral de subvencións da Deputación c) No caso de adquisición de terras - Acreditar a adquisición presentando unha copia compulsada do documento de compra Estas bases reguladoras publicaranse no BOPPO e, con posterioridade, remitiráselle a convocatoria á Base de datos Nacional de Subvencións (BDNS), que será a que lle traslade ao BOPPO o seu extracto, sen prexuízo da súa inserción en www.depo. gal e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e finalizará pasados 30 días naturais. Entregaranse en: A presentación da solicitude implicará que se autoriza a Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non se admitirán. a) Número de socias e socios (ata 20 puntos) b) Postos de traballo derivados da axuda solicitada, detallados na memoria (ata 20 puntos) c) Volume de facturación e marxe de beneficios da cooperativa (ata 15 puntos) d) Porcentaxe de mulleres que integran os órganos reitores da entidade solicitante (ata 15 puntos) e) O adecuado cumprimento e xustificación de anteriores subvencións recibidas (ata 20 puntos) f) Investimentos en proxectos innovadores (ata 10 puntos) A instrución do procedemento de concesión de subvencións correspóndelle á xefa do Servizo de Medio Ambiente, quen realizará de oficio todas as actuacións que estime necesarias para a determinación, coñecemento e comprobación dos datos, e comprenderá as seguintes actividades ou fases: a. Informe-proposta, no que figure a valoración das solicitudes segundo os criterios da base sétima e onde explique o sistema seguido. b. Informe de fiscalización de Intervención de todos os expedientes e do informe–proposta de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Posteriormente a comisión de valoración realizará un estudo do informe-proposta da xefa de servizo das solicitudes de subvención, órgano colexiado composto por: Presidencia: o deputado delegado da área de Medio Ambiente Vogalía: dúas persoas integrantes do equipo técnico do Servizo de Medio Ambiente e unha do equipo técnico do Servizo de Intervención Secretaría: unha persoa integrante do funcionariado do Servizo de Medio Ambiente que actuará como secretaria ou secretario sen voto A comisión de valoración poderá: a) Solicitar cantos informes estime necesarios para resolver b) Emitir un informe con respecto ás solicitudes de subvención Finalmente, a proposta de resolución elevarase para a súa aprobación definitiva á Xunta de Goberno, segundo o disposto nas Bases de execución do orzamento provincial e na lexislación vixente. A resolución do procedemento notificaráselles ás entidades interesadas conforme o previsto no artigo 40 da LPACAP. Transcorridos seis meses a partir do día seguinte ao da finalización do prazo de presentación da solicitude sen notificarse a resolución, as interesadas estarán lexitimadas para entender desestimada a solicitude por silencio administrativo. As entidades beneficiarias da subvención poderán solicitar a modificación da resolución de concesión sempre que non se varíe a finalidade da axuda, non se altere o orzamento e non se danen dereitos doutras entidades e axustaranse ao establecido no artigo 64 do Regulamento da LXS (R. d. 887/2006, de 21 de xullo) e no artigo 16 da Ordenanza xeral de subvencións da Deputación de Pontevedra. A solicitude de modificación deberá estar suficientemente xustificada e presentarase no prazo dun mes desde a notificación da concesión da axuda. Unha vez notificada a aprobación das axudas concedidas e realizado o investimento ou a actividade, sempre antes do 31 de decembro de 2018, as entidades beneficiarias deberán xustificalas antes do 31 de marzo de 2019. O prazo para a execución das actuacións e investimentos poderá prorrogarse ata un máximo de tres meses, por acordo expreso do órgano competente e previa solicitude por parte das entidades interesadas que debe ser anterior á finalización do prazo. Naqueles casos nos que se conceda a ampliación do prazo de execución, terán tres meses para a xustificación desde que finalice o novo prazo de execución. Aprobadas as axudas, cos informes previos de Intervención, aboaránselles ás entidades solicitantes previa xustificación das accións realizadas, que deberán adecuarse ao establecido no artigo 30 da LXS e o artigo 24 da Ordenanza xeral de subvencións da Deputación, relativa á xustificación das subvencións públicas. Os gastos xustificados deberán axustarse aos conceptos incluídos no orzamento inicial, sen que se abone máis que o importe xustificado co límite da subvención concedida, e establecerase unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado (que non debe superar o 20 %). Para o pago da subvención terase en conta o seguinte: a) No caso de que se xustifique o 100 % do orzamento subvencionado aboarase a totalidade da subvención b) No caso de que se xustifique un gasto inferior ao 100 % aboarase a súa parte proporcional O pago efectuarase por transferencia á conta bancaria indicada pola entidade. Para cobrar a subvención as entidades perceptoras deberán presentar a seguinte documentación: a) Conta xustificativa dos gastos, asinada pola persoa representante legal da entidade beneficiaria, na que se determinará o custo do gasto total da finalidade subvencionada e se detallarán as facturas ou documentos con valor probatorio no ámbito mercantil e administrativo, na cal se poña de relevo que os gastos que figuran nesta conta xustificativa se aplicaron á finalidade para a que foi concedida a axuda b) Xustificación, con facturas ou documentos análogos con valor probatorio no ámbito mercantil e administrativo, polo importe da subvención concedida, que indique cada factura, o número de unidades, os seus prezos unitarios, o custo total de cada unidade e o selo da empresa provedora do servizo c) Acreditación da debida divulgación do financiamento da actividade ou do investimento subvencionado pola Deputación d) Memoria xustificativa na que se detallen as actuacións realizadas e) Os documentos TC2 das persoas traballadoras, no caso de creación de novos postos de traballo (gasto non subvencionable, só a efectos de valoración de solicitudes), presentaranse antes e despois de realizar o investimento f) Xustificación dos ingresos ou do financiamento obtido para a mesma finalidade g) Para cobrar a axuda concedida, a entidade perceptora deberá estar ao corrente das súas obrigas fiscais coa Axencia Estatal Tributaria, coa Axencia Tributaria de Galicia (Atriga), coa Seguridade Social e coa Deputación de Pontevedra, situación que determinará de oficio a propia institución provincial a través do Servizo de Intervención O importe dos gastos que figuren na conta xustificativa aboaráselles ás empresas provedoras preferiblemente antes da presentación da xustificación da subvención e, en todo caso, no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable. As entidades beneficiarias das subvencións provinciais deben empregar, con carácter xeral, formas de pago que se poidan acreditar mediante un documento expedido por unha entidade financeira no que se identifiquen a entidade ou persoa beneficiaria, o importe e a data de pago (tarxetas de crédito ou débito, talóns nominativos, transferencias bancarias etc.) e, excepcionalmente, só se poderá empregar o pago en metálico cando non sexa posible noutra forma. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros. O persoal técnico do Servizo de Medio Ambiente do organismo provincial velará por que se cumpran as condicións que se esixen para a concesión das subvencións e para que se realicen correctamente as actuacións previstas. Para iso realizaranse as inspeccións e comprobacións oportunas e reflectirase o resultado no correspondente informe. Tamén se solicitará a información que se considere necesaria sobre as entidades beneficiarias das axudas. Os incumprimentos de calquera dos requisitos esixidos nestas bases e demais normativa aplicable poderán dar lugar á existencia de responsabilidades e á devolución, no seu caso, das cantidades percibidas. As responsabilidades anteriormente citadas esixiranse de acordo co procedemento previsto na LXS, no Real decreto 887/2006, de 21 de xullo, polo que se aproba o seu regulamento, e no artigo 32 da Ordenanza xeral de subvencións da Deputación. Así mesmo, o reintegro das cantidades efectuarase de acordo co procedemento previsto no Regulamento xeral de recadación e os demais supostos recolleitos na normativa vixente. Despois de vencido o prazo (inicial ou prorrogado) de xustificación, sinalado na base novena, sen que a entidade beneficiaria presentara a documentación xustificativa, o Servizo de Medio Ambiente requiriralle que a presente no prazo improrrogable de quince días (art.70 do Regulamento de subvencións); de non presentala no prazo sinalado, dará lugar a que se inicie o expediente de anulación do correspondente compromiso. A resolución final notificaráselles á entidade e á Intervención provincial para a súa anotación contable. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou no prazo dun mes; entenderase como desestimado se transcorre este período de tempo sen recibir resposta. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado. Para o non disposto nestas bases rexerán as de execución do vixente Orzamento xeral da Deputación, a Ordenanza xeral de subvencións, a Lei 38/2003, de 17 de novembro, xeral de subvencións e demais normativa de aplicación pertinente.